Waarom Presidentstoekennings by Merensky? – Hoërskool Merensky
November 7, 2016 August 25, 2017 Admin
Twee matrikulante van Hoërskool Merensky, Bianca Spies en Micaela Ball, het onlangs onderskeidelik 'n silwer en brons Presidentstoekenning ontvang.
Om hierdie gesogte toekenning te ontvang, moes hulle onder andere 'n sekere aantal maande 'n sport beoefen het. 'n Nuwe vaardigheid moes ook aangeleer word, byvoorbeeld die speel van 'n musiekinstrument of 'n draai op die verhoog maak as lid van die skool se dramaklub.
Hulle moes 'n sekere aantal gemeenskapsure doen. Micaela, wie volgende jaar Mediese Wetenskappe gaan studeer en gaan spesialiseer in dierkunde (hopelik kry sy wel keuring vir Veeartsenykunde), het meeste van haar ure aan die mediese versorging van diere spandeer.